Zapisnik sa sjednice Nastavničkog vijeća održane 20. kolovoza 2018.

**Početak sjednice**: u 9 sati

**Dnevni red**:

1. Zaduženja nastavnika u školskoj godini 2018./2019.
2. Upute za vođenje e-dnevnika
3. Rezultati ispita državne mature – ljetni rok
4. Predstojeće obaveze
5. Izvješće Povjerenstva za kvalitetu
6. Razno

**Zaključci**:

**Ad.1** određeni su za novu školsku godinu: voditelji Stručnih vijeća, članovi Upisnog povjerenstva, Školskog ispitnog povjerenstva, Povjerenstva za kvalitetu, Povjerenstva za preventivne programe, voditeljice Crvenog križa te članovi Projektnog tima.

**Ad.2** Svi razrednici će u pisanoj formi dobiti Upute za vođenje e-dnevnika.

**Ad.3** Tijekom današnjeg dana će biti određene Komisije za ukupno 14 ispita jesenskog roka Državne mature.

**Ad.4** Definirane su obveze nastavnika u svezi popravnih ispita, upisa učenika, ispita Državne mature u jesenskom roku, pedagoške dokumentacije u pisanoj i elektroničkoj formi te sve aktivnosti potrebne za ažurno donošenje Godišnjeg plana i programa škole te Školskog kurikuluma.

**Ad.5** Izvješće Povjerenstva za kvalitetu je u izradi i bit će prezentirano na narednoj sjednici Nastavničkog vijeća.

**Ad. 6** Jednoglasno je odobren prijelaz učeniku iz 2 HT u 2 U a razredni odjel. Potrebno je izvršiti provjeru rasporeda sati radi uklanjanja eventualnih pogrešaka, a svi nastavnici će dobiti popis mail adresa osoba zaduženih za ažuriranje e-matice, e-dnevnika, objavu podataka na mrežnoj stranici škole, te za prikupljanje dokaza u svrhu samovrednovanja.

**Završetak sjednice**: u 10 sati

**Zapisnik sastavila**: Marija Dlesk, dipl. oec., prof. savjetnik